**A****PSTIPRINĀTS**

Iepirkuma komisijas

2016.gada 8.jūlija sēdē

(protokols Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_

Iepirkumu komisijas priekšsēdētāja vietnieks M.Abaroniņš

*Saskaņā ar Publisko iepirkumu likuma 8.2pantu*

*Slimību profilakses un kontroles centra organizētā iepirkuma*

**„4.korpusa 1.stāva renovācijas darbi”**

 (iepirkuma identifikācijas Nr. SPKC 2016/09)

***INSTRUKCIJA PRETENDENTIEM***

# Pasūtītājs: Slimību profilakses un kontroles centrs, reģ. Nr. 90009756700, Duntes iela 22, Rīga, LV-1005, tālrunis 67501590, fakss 67501591.

# Iepirkuma priekšmets un CPV kods: būvdarbi, 45000000-7.

# Tehniskā specifikācija: tehniskā specifikācija pievienota instrukcijai, turpmāk – Instrukcija, kā 1.pielikums un satur prasības, par kurām pretendentam jāiesniedz piedāvājums.

# Līguma izpildes vieta: Latvijas Republika.

# Kontaktpersona: Juridiskā atbalsta un iepirkumu nodaļas vecākais juriskonsults Jānis Jakobovičs, tālr.: 67387674, e-pasts: janis.jakobovics@spkc.gov.lv.

# Informācijas sniegšana: visi jautājumi par iepirkuma priekšmetu un piedāvājumu iesniegšanas kārtību adresējami Instrukcijas 5. punktā minētajai kontaktpersonai savlaicīgi (ne vēlāk kā divas darba dienas pirms piedāvājumu iesniegšanas termiņa beigām).

# Piedāvājuma iesniegšana:

## piedāvājumu iesniegšanas vieta – Slimību profilakses un kontroles centrs, Duntes iela 22, Rīga, LV-1005, 212.kabinets (lietvedība);

## piedāvājumu iesniegšanas laiks – līdz 2016.gada 19.jūlija, plkst.10:00;

## piedāvājumu var iesniegt personīgi vai nosūtīt pa pastu slēgtā, ar uzņēmuma zīmogu apzīmogotā aploksnē vai cita veida necaurspīdīgā iepakojumā, uz tās norādot:

### pretendenta nosaukumu, adresi, kontakttālruni un faksa numuru;

### norādi, kas satur iepirkuma nosaukumu un identifikācijas numuru;

### norādi „Neatvērt līdz 2016.gada 19.jūlija, plkst. 10:00”.

## pretendents piedāvājumu iesniedz 2 (divos) eksemplāros ar norādi „ORIĢINĀLS” un „KOPIJA”;

## pēc piedāvājuma iesniegšanas termiņa beigām pretendents savu piedāvājumu nevar mainīt, grozīt, papildināt vai labot;

## visi izdevumi, kas saistīti ar piedāvājuma sagatavošanu un iesniegšanu, jāsedz pretendentam;

## piedāvājumi, kas iesniegti pēc Instrukcijas 7.2.apakšpunktā norādītā termiņa, netiks vērtēti.

# Piedāvājuma noformēšana:

## piedāvājumam jāatbilst Instrukcijai un tās pielikumiem;

## piedāvājums jāiesniedz atbilstoši pielikumos pievienotajām formām;

## piedāvājuma dokumenti jāiesniedz latviešu valodā. Piedāvājumam jābūt cauršūtam (caurauklotam) vienā sējumā un piedāvājuma lapām jābūt secīgi sanumurētām. Uz piedāvājuma pēdējās lapas aizmugures cauršūšanai izmantojamais diegs nostiprināms ar pārlīmētu papīru, uz tā norādāms cauršūto lapu skaits, ko ar savu parakstu un pretendenta zīmogu apliecina pretendenta pārstāvis;

## piedāvājumu paraksta persona, kurai ir pārstāvības tiesības. Ja piedāvājumu paraksta pilnvarota persona, piedāvājumam jāpievieno pilnvara vai normatīvajos aktos noteiktā kārtībā apliecināta pilnvarojuma kopija;

## piedāvājuma dokumentiem jābūt skaidri salasāmiem. Vārdiem un skaitļiem jābūt bez iestarpinājumiem vai labojumiem. Ja kāds no piedāvājumā iekļautajiem dokumentiem ir svešvalodā, tad pretendents pievieno apliecinātu šī dokumenta tulkojumu latviešu valodā. Par kaitējumu, kas radies dokumenta tulkojuma nepareizības dēļ, pretendents atbild normatīvajos aktos noteiktajā kārtībā;

## piedāvājuma dokumentiem ir jābūt noformētiem atbilstoši Ministru kabineta 2010. gada 28.septembra noteikumiem Nr. 916 „Dokumentu izstrādāšanas un noformēšanas kārtība” un Dokumentu juridiskā spēka likumam.

# Iepirkuma priekšmeta daļas: iepirkuma priekšmets ir vienā daļā, pretendentam piedāvājums jāiesniedz par pilnu apjomu saskaņā ar tehnisko specifikāciju.

# Kvalifikācijas prasības pretendentam (t.sk. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst instrukcijā noteiktajām prasībām, kā arī uz personālsabiedrības biedru, ja pretendents ir personālsabiedrība):

## nav pasludināts Pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;

## ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, Pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;

## pretendents ir reģistrēts normatīvajos aktos noteiktajā kārtībā;

## pretendents ir reģistrēts Latvijas Republikas Būvkomersantu reģistrā;

## pretendentam ir pieredze vismaz divu līdzīgu objektu būvniecības darbu veikšanā iepriekšējo piecu gadu (2011., 2012., 2013., 2014., 2015.gadā un 2016.gadā līdz piedāvājumu iesniegšanas dienai) laikā. Par līdzīgu objektu šī iepirkuma ietvaros tiks uzskatīts objekts, kura izpildītais apjoms ir vismaz 100% apmērā no pretendenta piedāvātās līgumcenas (EURO bez PVN). Objektiem ir jābūt pilnībā pabeigtiem un nodotiem, līgumā noteiktajā termiņā un kvalitātē, par kuriem saņemtas pasūtītāja pozitīvas atsauksmes;

## pretendents savlaicīgi (būvdarbu līguma noteiktajā termiņā) un normatīvajos aktos noteiktajā apmērā veiks savu kā būvuzņēmēja civiltiesiskās atbildības apdrošināšanu saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” (instrukcijas 2.pielikums);

## ja pretendents plāno piesaistīt apakšuzņēmējus – informācija par konkrētajiem apakšuzņēmējiem (instrukcijas 2.pielikums);

## pretendents piesaista būvdarbu vadītāju (-s), kuram (-iem) ir prakses sertifikāts ūdenspagādes un kanalizācijas sistēmu būvdarbu vadīšanā, elektromontāžas darbu vadīšanā.

# Prasības pretendentam un iesniedzamie dokumenti. Pretendentam jāiesniedz:

## pretendenta pieteikums dalībai iepirkumā atbilstoši Instrukcijas 2. pielikuma formai;

## iepirkumu komisija par Instrukcijas 10.3.punktu veiks pārbaudi attiecīgā reģistra datubāzē. Ārvalstī reģistrētam Pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām;

## Latvijas Republikas Uzņēmumu reģistra izsniegta izziņas kopija vai izdruka no Lursoft datu bāzes vai līdzvērtīgas komercdarbību reģistrējošās iestādes citā valstī izsniegta izziņas kopija par amatpersonu ar paraksta tiesībām uzskaitījumu, kas izsniegta vai izdrukāta ne agrāk kā 1 (vienu) mēnesi pirms piedāvājuma iesniegšanas;

## atbilstoši instrukcijas 10.4.punktam reģistrācijas numurs pretendenta pieteikumā dalībai iepirkumā (nolikuma pielikums Nr.2).;

## pretendenta pieredzes apraksts atbilstoši Instrukcijas 3.pielikuma formai, ar ko pretendents apliecina atbilstību instrukcijas 10.5.punktam;

## ne mazāk kā 2 (divas) atsauksmes (oriģināls vai kopija), kas saņemtas no „Pretendenta pieredze (forma)” sarakstā (3.pielikuma forma) norādītajiem pasūtītājiem un kas apliecina pretendenta atbilstību instrukcijas 10.5.punktam;

## līguma kopija par būvgružu utilizāciju ar apsaimniekotāju;

## būvdarbu vadītāja sertifikāti atbilstoši instrukcijas 10.8.punktam. Sertifikātu spēkā esamību komisija pārbaudīs publiskajā datubāzē [www.bis.gov.lv](http://www.bis.gov.lv).

## īpašību ekspluatācijas sertifikāti linolejam.

# Tehniskais un finanšu piedāvājums: piedāvājumu sagatavo un iesniedz saskaņā ar būvdarbu tāmi (1.pielikums). Pretendents iesniedz būvniecības izmaksas aprēķinu (tāmi) par visu būvdarbu apjomu papīra formātā un elektroniskā formātā, atbilstoši Ministru kabineta 2015.gada 30.jūnija noteikumu Nr.330 “Noteikumi par Latvijas būvnormatīvu LBN 501-15 “Būvizmaksu noteikšanas kārtība”” prasības. Tāmē jāiekļauj visi darbi un materiāli, lai nodrošinātu būvdarbu apjomos uzskaitīto darbu izpildi atbilstoši Latvijas Republikā spēkā esošajiem normatīvajiem aktiem un katra konkrētā tehnoloģiskā procesa prasībām.

# Iepirkuma komisija par Pretendentu, kuram varētu tikt piešķirtas līguma slēgšanas tiesības:

## pārbauda tā atbilstību Publisko iepirkumu likuma 8.² panta piektajai daļai, pieprasot e-izziņas portālā <https://www.eis.gov.lv/>;

## pasūtītājs informē Pretendentu, ja tam konstatēti nodokļu parādi (tajā skaitā valsts sociālās apdrošināšanas obligāto iemaksu parādi), kas kopsummā pārsniedz 150 euro, un nosaka termiņu — 10 dienas pēc informācijas izsniegšanas vai nosūtīšanas dienas — konstatēto parādu nomaksai un apliecinājuma par parādu nomaksu iesniegšanai. Pretendents, lai apliecinātu, ka tam nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro, iesniedz apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izziņu par to, ka tam laikā pēc Pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro. Ja noteiktajā termiņā minētais apliecinājums nav iesniegts, Pasūtītājs Pretendentu izslēdz no turpmākās dalības iepirkumā.

# Piedāvājumu vērtēšana un lēmuma pieņemšana. Iepirkuma komisija:

## pārbaudīs piedāvājumu atbilstību Instrukcijā pretendentiem norādītajām piedāvājumu noformējuma prasībām. Ja piedāvājums neatbilst kādai no noteiktajām prasībām, iepirkuma komisija lemj par pretendenta izslēgšanu no turpmākās dalības iepirkumā;

## pārbaudīs pretendentu atbilstību Instrukcijā pretendentiem noteiktajām atlases prasībām. Ja piedāvājums neatbilst kādai no noteiktajām atlases prasībām, komisija lemj par pretendenta izslēgšanu no turpmākās dalības iepirkumā;

## pārbaudīs Tehniskā piedāvājuma atbilstību Tehniskajam un finanšu piedāvājumam. Pretendenti, kuru piedāvājums neatbildīs Tehniskā un finanšu piedāvājuma prasībām, tiks izslēgti no turpmākās dalības iepirkumā.

## pārbaudīs, vai finanšu piedāvājumā nav aritmētiskas kļūdas un vai piedāvājums nav nepamatoti lēts. Iepirkuma komisija labo pretendenta piedāvājuma aritmētiskās kļūdas;

## no visiem prasībām atbilstošajiem piedāvājumiem komisija izvēlēsies piedāvājumu ar viszemāko cenu;

## 3 (trīs) darba dienu laikā pēc iepirkuma komisijas lēmuma pieņemšanas visi pretendenti tiks informēti par iepirkuma komisijas pieņemto lēmumu.

# Lēmums par iepirkuma pārtraukšanu: iepirkuma komisija var pieņemt lēmumu par iepirkuma pārtraukšanu, ja ir objektīvs pamatojums.

# Pēc ieinteresētās personas pieprasījuma pasūtītājs nodrošina objekta apskati. Objekta apskati pasūtītājs nodrošina līdz **15.07.2016.,** pēc minētā datuma objekta apskate netiek nodrošināta. Par konkrētu objekta apskates datumu un laiku ieinteresētai piegādātājs vienojas ar pasūtītāja kontaktpersonu – saimniecības pārzini Andri Egli, tālruņa numurs 67895816, e-pasts: andris.egle@spkc.gov.lv.

# Līguma slēgšana un tā darbības termiņš:

## iepirkuma līgumu slēdz uz pretendenta piedāvājuma pamata;

## līguma izpildes termiņš: 2 mēneši no līguma noslēgšanas brīža;

## iepirkuma līgumu slēdz uz pretendenta piedāvājuma pamata. Līgumā paredzētas tiesības pusēm vienpusēji izbeigt līguma saistības bez soda sankcijām, par to rakstiski brīdinot otru pusi vienu mēnesi iepriekš;

## plānotā līguma summa - līdz 120 000,00 *euro* bez PVN;

## samaksa un termiņš: pēc Izpildītāja pieprasījuma avanss 15% apmērā no Līguma summas, rēķina apmaksa 20 (divdesmit) dienu laikā no pieņemšanas - nodošanas akta abpusējas parakstīšanas un rēķina saņemšanas dienas;

## pretendents, kuram ir piešķirtas līguma slēgšanas tiesības, paraksta iepirkuma līgumu ne vēlāk kā 3 (trīs) dienu laikā pēc pasūtītāja rakstveida pieprasījuma. Ja pretendents neparaksta iepirkuma līgumu noteiktajā termiņā pretendenta vainas dēļ, pasūtītājs to uzskata par atteikumu slēgt līgumu;

## ja pretendents, kuram ir piešķirtas līguma slēgšanas tiesības, atsakās noslēgt līgumu, iepirkuma komisija līguma slēgšanas tiesības piešķir pretendentam, kura iesniegtais piedāvājums atbilst visām iepirkuma prasībām un ir ar nākošo zemāko cenu.

1.pielikums – Tehniskā piedāvājuma forma uz 3 lapām.

2.pielikums – Pretendenta pieteikuma forma dalībai iepirkumā uz 2 lapām.

3.pielikums – Pretendenta pieredzes apraksta forma uz 1 lapas.

4.pielikums – Telpu plāns uz 2 lapām..

1.pielikums

*iepirkuma*

**“4.korpusa 1.stāva renovācijas darbi”**

(iepirkuma identifikācijas Nr. SPKC 2016/09)

Tehniskā piedāvājuma forma

1. Pretendents veic Duntes iela 22, 4.korpusa 1.stāva iekšdarbu remontdarbus atbilstoši pievienotajai būvdarbu tāmei.
2. Pretendents darbus veic, ievērojot būvniecības noteikumus un visiem izmantotajiem materiāliem jābūt sertificētiem, saskaņā ar Eiropas Savienības standartiem un Latvijas Republikas normatīvajiem dokumentiem, kā arī jābūt pieejamiem kvalitātes sertifikātiem.
3. Pretendents visus krāsu toņus pirms darbu veikšanas saskaņo ar pasūtītāju.
4. Pretendents, veicot darbus, ievēro visas prasības, kas saistītas ar tehniskajā specifikācijā noteikto darbu veikšanu publiskās nozīmes ēkā (Publiskās ēkas terminu nosaka Latvijas būvnormatīvs LBN 208-15 „Publiskas būves”).
5. Veicot darbus pretendents ievēro būvdarbu veikšanas tehnoloģijas un būvdarbu veikšanas laikā neaizskar/nebojā pievienotās komunikācijas un objektus. Bojājumu gadījumā nodrošina to sakārtošanu/atjaunošanu sākotnējā stāvoklī vai zaudējumu atlīdzību.
6. Būvuzņēmējs nodrošina, ka darbi objektā tiek veikti atbilstoši darba aizsardzības, ugunsdrošības, sanitāri - higiēniskajām un vides aizsardzības normām, pašvaldības saistošo noteikumu, kā arī citu Latvijas Republikā spēkā esošos normatīvo aktu prasībām.
7. Pretendents, veicot darbus, nodrošina darba vietas norobežošanu, maksimāli ierobežojot putekļu un būvgružu nokļūšanu blakus telpās/teritorijā.
8. Pretendents pēc darbu veikšanas savāc visus darba procesā radušos būvgružus un nodrošina to utilizāciju.
9. Pēc darbu izpildes būvuzņēmējs garantē darbu un tajos izmantoto materiālu kvalitāti vismaz 3 (trīs) gadus.
10. Veicamo darbu apraksts (pievienots xls.formātā).

**2.pielikums**

*iepirkuma*

**„4.korpusa 1.stāva renovācijas darbi”**

 (iepirkuma identifikācijas Nr. SPKC 2016/09)

Pretendenta pieteikums

|  |
| --- |
| Informācija par pretendentu |
| Pretendenta nosaukums: |  |
| Reģistrācijas numurs un datums: |  |
| Būvkomersanta reģistrācijas numursJuridiskā adrese: | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Pasta adrese: |  |
| Tālrunis: |  | Fakss: |  |
| E-pasta adrese: |  |
|  |
| Finanšu rekvizīti |
| Bankas nosaukums: |  |
| Bankas kods: |  |
| Konta numurs: |  |
|  |
| Informācija par pretendenta kontaktpersonu (atbildīgo personu) |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

*APLIECINĀJUMS:*

Mēs apliecinām, ka nekādā veidā neesam ieinteresēti nevienā citā pretendenta piedāvājumā, kas iesniegts šajā iepirkumā, kā arī, ka nav tādu apstākļu, kuri liegtu mums piedalīties iepirkumā un pildīt iepirkuma Instrukcijās pretendentiem, tehniskajā specifikācijā norādītās prasības. Mēs apliecinām piedāvājumā sniegto ziņu patiesumu un precizitāti. Iepirkuma līguma noslēgšanas gadījumā iesniegsim civiltiesiskās atbildības apdrošināšanas polisi normatīvajos aktos noteiktajā kārtībā un atbilstoši līguma noteikumiem.

Piesaistītie apakšuzņemēji:

|  |  |  |  |
| --- | --- | --- | --- |
| Nosaukums, reģistrācijas numurs Latvijas Republikas Uzņēmumu reģistrā un Latvijas Republikas Būvkomersantu reģistrā | Adrese, telefons, kontaktpersona | Veicamo darbu apjoms no kopējā būvdarbu apjoma (%) | Apakšuzņēmēja(-u) nododamo darbu īss apraksts |
|  |  |  |  |
|  |  |  |  |

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |

**3.pielikums**

*iepirkuma*

**„4.korpusa 1.stāva renovācijas darbi”**

(iepirkuma identifikācijas Nr. SPKC 2016/09)

PRETENDENTA PIEREDZE *(FORMA)*

Apliecinu, ka (*pretendenta nosaukums*) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ir šāda pieredze:

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Būvobjekta nosaukums, adrese | Būvobjekta īss raksturojums: veiktie darbi objektā  | Būvdarbu izpildes termiņi (no - līdz) | Pasūtītājs | Pasūtītāja kontaktpersonas vārds, uzvārds, tālrunis, e-pasts | Izpildīto būvdarbu apjoms, EUR bez PVN |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

*\*Lai nepārkāptu komercnoslēpumu, par privātiem uzņēmumiem norādīt to nosaukumus, vai plašāku informāciju iespēju robežās.*

Datums

|  |  |
| --- | --- |
| Pretendenta paraksts: |  |
| Vārds, uzvārds: |  |
| Amats: |  |